NARVA LINNAVOLIKOGU
OTSUS

                                                                                                                                    Eelnõu

Projektis "Unikaalse piiriülese Narva-Ivangorodi kindluste ansambli kui ühtse kultuuri ja turismi objekti arendamine, II etapp"osalemise, sildfinantseerimise ja omafinantseeringu kinnitamine

Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.
1. ASJAOLUD JA MENETLUSE KÄIK

Narva Linna Arenduse ja Ökonoomika Amet (eeldatav projekti partner) koostöös SA „Narva Muuseum“ (eeldatav projekti juhtpartner ja taotleja) ja Vene partneriga (Leningradi oblasti Valitsuse Muuseumiagentuur) koostab projekti “Unikaalse piiriülese Narva-Ivangorodi kindluste ansambli kui ühtse kultuuri ja turismi objekti arendamine, II etapp” („Development of unique Narva-Ivangorod fortresses ensemble as a single cultural and tourist object, II stage“) taotluse Euroopa naabruspoliitika rahastamisvahendi (ENI) Eesti-Vene piiriülese koostöö programmi 2014-2020. Euroopa Liidu Naabruspoliitika (ENI) toetab piiriülest koostööd kolmandate riikidega (sh Venemaaga) strateegilise partnerluse raames. 
Projekti eesmärgiks on tõsta Narva ja Ivangorodi piiriregiooni külastuskeskkonna atraktiivsust ja konkurentsivõimet ning selle tulemusena genereerida täiendavat turismitulu läbi piirkonna olulisema ühtse kultuuri ja turismi objekti Narva ja Ivangorodi kindlustuste ansambli restaureerimise ja kasutuse võtmise.
2015.a detsembris Euroopa Komisjon kiitis heaks programmi dokumenti koos selle suuremahulise investeeringuprojekti ideega. Eeltaotluse kavandatakse esitada 2016 mai kuu alguses ja põhitaotluse esitamise aeg on orienteeruvalt 2017.a. keskel.
Projekt on vastavuses Narva linna arengukavaga 2008-2019:
Strateegiline eesmärk 2. Narva on Läänemere riikide regioonis tuntud kui dünaamiliselt arenev, multikultuurne, mugav ja turvaline linn
Ülesanne 2.1.2.5. piiriülese koostöö arendamine
Tegevus „"Unikaalse piiriülese Narva- Ivangorodi kindluste ansambli kui ühtse kultuuri ja turismi objekti arendamine, II etapp"
Projekti raames Narva linn kavandab teostada bastioni Honor rekonstrueerimistöid, SA „Narva Muuseum“ plaanib teha korda Kristervalli bastioni ja vene partneril on plannis rekonstrueerida osa Ivangorodi kindlusest ja rajada vajalik turismiinfrastruktuur. 

Projekti kogu eelarveks on  plaanitud  9 575 178  eurot,  millest Narva linna eelarve on kuni  3 075 178 eurot ja Narva linna omafinantseering moodustab kuni  307 518 eurot (10% Narva linna projekti eelarvest).
Projekti tegevused teostatakse 2017. – 2020. aastal. Otsusega on vaja kinnitada projekti omafinantseering 2017. – 2020. aastaks ja sildfinantseerimine 2020.aastaks. 
2. ÕIGUSLIKUD ALUSED
KOKS § 30 lg 1 p 2 lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Seega võib volikogu volitada linnavalitsuse või selle asutuse esindama kohaliku omavalitsuse suhetes riigiorganitega kui see on seotud volikogu otsuse täitmisega ja esindamine on seotud valitsuse tegevuse eesmärkidega.
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

3. OTSUS
3.1. Lubada Narva Linna Arenduse ja Ökonoomika Ametile  osaleda partnerina projektis „Unikaalse piiriülese Narva-Ivangorodi kindluste ansambli kui ühtse kultuuri ja turismi objekti arendamine, II etapp“.  
3.2    Kinnitada projekti „Unikaalse piiriülese Narva-Ivangorodi kindluste ansambli kui ühtse kultuuri ja turismi objekti arendamine, II etapp“ omafinantseeringuks aastatel 2017-2020 kokku kuni 307 518 eurot laenu arvelt, sh:

2017. aastal – kuni 60 000 eurot;

2018. aastal – kuni 92 000 eurot;

2019. aastal – kuni 95 000 eurot;

2020. aastal – kuni 60 518 eurot.
3.3   Kinnitada projekti  „Unikaalse piiriülese Narva-Ivangorodi kindluste ansambli kui ühtse kultuuri ja turismi objekti arendamine, II etapp“ sildfinantseerimiseks aastal 2020  kuni 200 000 eurot laenu arvelt.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

